wannaphong/clean_thaiwikipedia huggingface dataset:
# เจดีย์กลางน้ำ (จังหวัดระยอง)
เจดีย์กลางน้ำ ตั้งอยู่ที่ตำบลปากน้ำ อำเภอเมืองระยอง จังหวัดระยอง ตั้งอยู่บนเกาะกลางแม่น้ำระยอง ล้อมรอบด้วยป่าชายเลนมีน้ำล้อมรอบ เนื้อที่ราว 52 ไร่ เทศบาลนครระยองได้สร้างสะพานคอนกรีตเข้าไปสู่เจดีย์ ปัจจุบันอยู่ในความดูแลของวัดปากน้ำ

เจดีย์กลางน้ำสร้างเมื่อ พ.ศ. 2416 ในสมัยพระยาศรีสมุทรโภคชัยชิตสงคราม (เกตุ ยมจินดา) เป็นเจ้าเมืองระยอง จุดประสงค์การสร้างเพื่อเป็นสัญลักษณ์ ให้ชาวเรือหรือผู้โดยสารที่เดินทางผ่านถึงบริเวณนั้นได้ทราบว่ามาถึงเมืองระยองแล้ว สันนิษฐานว่าคงนำแนวคิดจากพระสมุทรเจดีย์ จังหวัดสมุทรปราการ ที่บอกให้ทราบว่าใกล้จะถึงกรุงเทพมหานครแล้ว

ราวกลางเดือน 12 ของทุกปีซึ่งเป็นฤดูน้ำหลาก จะมีงานประเพณีทอดกฐินและงานห่มผ้าเจดีย์กลางน้ำ นอกจากนั้นมีประเพณี งานลอยกระทง แข่งเรือยาว ประเพณีห่มผ้าเจดีย์ ผ้าที่จะนำมาห่มต้องเป็นผ้าสีแดง มีความยาว 6 เมตร

ลักษณะเป็นเจดีย์ทรงระฆัง ก่ออิฐถือปูน สูงราว 10 เมตร ตั้งอยู่บนฐานประทักษิณโดยรอบมีกำแพงแก้วเตี้ย ๆ ล้อมรอบมีบันไดทางขึ้น 2 ทาง  ส่วนฐานก่อเป็นช่องโค้งแหลมพนักระเบียงกรุด้วยกระเบื้องปรุเคลือบสีเขียวกลุ่มวิชาการโบราณคดี สำนักงานศิลปากรที่ 5 ปราจีนบุรี, ฐานข้อมูลโบราณสถานและแหล่งโบราณคดีในเขตสำนักงานศิลปากรที่ 5 ปราจีนบุรี, 2548.
# วลาดีคัฟคาซ
วลาดีคัฟคาซ (, , lit. "ruler of the Caucasus"; , , lit. "'s settlement"), the official Ossetic name>Дзæуджыхъæу (Dzewjêqew) เดิมชื่อ ออร์ดโซนิคิดเซ  และ ซาอุดซิเคา  เป็นเมืองหลวงของสาธารณรัฐนอร์ทออสซีเชีย–อะลาเนีย ประเทศรัสเซีย ตั้งอยู่ทางตะวันออกเฉียงใต้ของสาธารณรัฐ บริเวณเชิงเขาคอเคซัส ริมแม่น้ำเทเร็ก มีประชากร:  วลาดีคัฟคาซเป็นหนึ่งในเมืองที่มีประชากรมากที่สุดในคอเคซัสเหนือ

เมืองนี้เป็นศูนย์กลางอุตสาหกรรมและการขนส่ง ผลิตภัณฑ์ที่สำคัญ ได้แก่ สังกะสีและตะกั่วแปรรูป เครื่องจักร เคมีภัณฑ์ เสื้อผ้าและผลิตภัณฑ์อาหาร

 ประชากร 
จากผลการสำรวจสำมะโนประชากร ค.ศ. 2010 ประชากรในเมืองวลาดีคัฟคาซอยู่ที่ 330,148 คน

ส่วนประกอบทางชาติพันธุ์ของประชากรในเมืองคือ:
ออสเซเชี่ยน: 210,104 (63.9%)
รัสเซีย: 80,945 (24.5%)
อาร์เมเนีย: 11,697 (3.5%)
จอร์เจีย: 7,014 (2.2%)
อินกุช: 3,225 (1.1%)
อาเซอร์ไบจาน: 2,212 (0.7%)
ชาวยูเครน: 1,857 (0.6%)
กรีก: 1,819 (0.5%)
สโลวัก: 990 (0.3%)
อื่นๆ: 10,285 (3.1%)
# วัดราชบัลลังก์ประดิษฐาราม
วัดราชบัลลังก์ประดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทางเกวียน อำเภอแกลง จังหวัดระยอง

ประวัติ
วัดราชบัลลังก์ประดิษฐาราม หรือเรียกกันว่า วัดทะเลน้อย ตามชื่อหมู่บ้านเพราะบริเวณนี้กล่าวกันว่าเดิมเป็นทะเล สันนิษฐานว่าเป็นวัดที่พระเจ้าตากสินให้ชาวบ้านสร้างขึ้นเพื่ออุทิศส่วนกุศลให้กับทหารที่เสียชีวิตจากวีรกรรมทุ่งเพลงบ้านทะเลน้อยเมื่อครั้งก่อนเข้าตีเมืองจันทบูรในช่วงกลาง พ.ศ. 2310 พระเจ้าตากทรงช้างพระที่นั่ง คีรีบัญชรพร้อมกำลังทหารยกทัพออกจากเมืองระยองมาตั้งค่ายพักที่วัดนี้จนสามารถตีเมืองจันทบูรได้ 

มีเรื่องเล่ากันว่ามีหลักฐานสำคัญคือ แท่นรองพระบาท ที่เชื่อกันว่าเป็นของที่อยู่คู่กับบัลลังก์ มีลวดลายแบบจีนผสมอยู่ทุกส่วน ลงรักปิดทองด้วยฝีมือช่างชั้นสูง  

สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2323 ได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 20 เมตร ยาว 40 เมตร

เมื่อพระเจ้าตากปราบดาภิเษกแล้วโปรดเกล้าฯ ให้นำบัลลังก์ที่ประทับของพระองค์ พร้อมด้วยตู้ลายรดน้ำ และพระพุทธรูปที่มีโครงสานด้วยหวายฉาบปูนมาถวายที่วัดเพื่อประดิษฐานเป็นพระประธานในอุโบสถ ต่อมาในสมัยพระบาทสมเด็จพระจอมเกล้าเจ้าอยู่หัว ได้เปลี่ยนชื่อใหม่เป็น "วัดราชบัลลังก์ประดิษฐาราม" เพื่อเชิดชูเกียรติแด่สมเด็จพระเจ้าตากสินมหาราช 

ปัจจุบันบัลลังก์ หรือ พระแท่น จัดแสดงอยู่ที่ ห้องธนบุรี-รัตนโกสินทร์ พิพิธภัณฑสถานแห่งชาติพระนคร  กรุงเทพมหานคร  

เสนาสนะและโบราณวัตถุ
อุโบสถหลังเก่า มีลักษณะเป็นอาคารก่ออิฐถือปูน หลังคาเครื่องไม้ลดชั้น มุงกระเบื้องว่าวซ้อนกัน ด้านหน้าและด้านข้างมีปีกนกคลุม เครื่องลำยองไม้แกะสลัก เชิงชายประดับด้วยไม้ฉลุลาย หน้าบันไม้กระดาน อุดเรียบตีแนวตั้ง ด้านหน้ามีประตูเข้าออก 2 ช่อง กรอบประตูตกแต่งด้วยลายเส้นนูน ซุ้มประตูทรงโค้งประดับด้วยลวดลายพันธุ์พฤกษาปูนปั้นทาสี แบบลายใบเทศ ศิลปะจีนผสมผสานกับศิลปะตะวันตก ผนังด้านหลังทึบตันมีเสาประดับผนังตรงกึ่งกลางด้าน ด้านข้างมีเสาประดับผนังแบ่งออกเป็น 5 ห้อง ด้านหน้า 4 ห้อง เป็นช่องหน้าต่าง ห้องสุดท้ายเป็นผนังทึบ หน้าต่างช่องแรกและช่องสุดท้ายมีกรอบและซุ้มรูปสามเหลี่ยมประดับลายพันธุ์พฤกษาแบบลายใบเทศกึ่งกลางซุ้มเป็นรูปดอกไม้และเหรียญอีแปะจีน กรอบหน้าต่างและซุ้มโค้งคล้ายซุ้มหน้านางประดับลายพันธุ์พฤกษาแบบลายใบเทศ สันนิษฐานว่าอุโบสถหลังเก่านี้น่าจะสร้างขึ้นในราวสมัยรัชกาลที่ 4–5 แห่งกรุงรัตนโกสินทร์ 

เจดีย์ทรงระฆัง ตามประวัติกล่าวว่า เริ่มก่อสร้างเมื่อ พ.ศ. 2430 แล้วเสร็จเมื่อ พ.ศ. 2445 ลักษณะเป็นเจดีย์ทรงระฆัง ก่ออิฐถือปูน ที่ฐานประทักษิณ มีบันไดทางขึ้น องค์ระฆังกลม ส่วนยอดเดิมชำรุดหักพัง และได้ซ่อมแซมขึ้นใหม่เป็นบัลลังก์สี่เหลี่ยมรองรับมาลัยเถาและปลียอด 

นอกจากนี้ยังมีโบราณวัตถุอีกมากมาย เช่น ตู้ลายรดน้ำ บัลลังก์ มีดดาบ และของเก่า
# คืยซิล
คืยซิล (; ตูวัน และ ; ,) เป็นเมืองหลวงของสาธารณรัฐตูวา ประเทศรัสเซีย ชื่อของเมืองหมายถึง "สีแดง" หรือ "สีแดงเข้ม" ในภาษาตูวัน (และในภาษาเตอร์กอื่น ๆ อีกมากมาย) มีประชากร 

 อุตสาหกรรม 
โรงงานผลิต ได้แก่ โรงอิฐ, โรงเลื่อย, การผลิตเครื่องเรือน, และโรงงานแปรรูปอาหาร
# คลองจระเข้ (จังหวัดสมุทรปราการ)
คลองจระเข้ หรือ คลองจระเข้ใหญ่ เป็นคลองธรรมชาติ เริ่มต้นจากคลองประเวศบุรีรมย์และคลองลำปลาทิวที่สี่แยกหัวตะเข้ในเขตลาดกระบัง กรุงเทพมหานคร เรียกส่วนนั้นว่า คลองหัวตะเข้ ไปบรรจบคลองสำโรงในอำเภอบางเสาธง จังหวัดสมุทรปราการ มีความยาวประมาณ 32 กิโลเมตร มีความจุคลองประมาณ 1.60 ล้านลูกบาศก์เมตร เป็นคลองที่มีน้ำไหลตลอดทั้งปี 

สาเหตุที่เรียกว่าคลองจระเข้เพราะในอดีตท้องที่นี้เป็นพื้นที่น้ำทะเลท่วมถึงมาก่อน เป็นที่อยู่อาศัยของจระเข้น้ำเค็มจำนวนมาก ทำให้ขุดพบโครงกระดูกและส่วนหัวอยู่เป็นประจำ จึงเรียกคลองที่มีจระเข้ชุกชุมนี้ว่า "คลองจระเข้" ภายหลังได้เป็นชื่อของตำบลคือ ตำบลจรเข้ ต่อมาแยกเป็นตำบลศีรษะจรเข้น้อยและตำบลศีรษะจรเข้ใหญ่

สถานที่ตั้งอยู่ริมคลองจระเข้ ได้แก่ วัดหัวคู้เป็นวัดเก่าแก่ตั้งอยู่บริเวณปากคลองจระเข้ บริเวณนั้นมีความกว้างคลอง 40 เมตร บริเวณวัดมีตลาดชุมชนวัดหัวคู้ วัดศรีวารีน้อยซึ่งมีตลาดน้ำชุมชนวัดศรีวารีน้อย ซึ่งเปิดทำการในวันเสาร์และอาทิตย์ และวัดจรเข้ใหญ่ที่ตั้งอยู่บริเวณคุ้งน้ำ เล่าลือกันว่ามีถ้ำใต้น้ำซึ่งร่ำลือกันว่าชุมไปด้วยจระเข้นับร้อยนับพันตัว ต่อมาภายหลังชาวบ้านในละแวกนั้นได้ขุดพบกะโหลกศีรษะของมนุษย์ในถ้ำใต้น้ำ จึงได้สร้างวัดนี้ขึ้นไว้เหนือคุ้งน้ำนั้นเพื่อข่มความดุร้ายของจรเข้และให้เดรัจฉานยำเกรงต่ออำนาจสิ่งศักดิ์สิทธิ์
# ตาราแอร์ เที่ยวบินที่ 197
ตาราแอร์เที่ยวบินที่ 197 เป็นเที่ยวบินในประเทศตามตารางของตาราแอร์ ให้บริการแทนเยติแอร์ไลนส์ ซึ่งเป็นบริษัทแม่ บินจากท่าอากาศยานโปขรา ไปยัง ท่าอากาศยานจอมซอม ในประเทศเนปาล ในวันทรา 29 พฤษภาคม 2022 อากาศยาน Twin Otter ซึ่งมีผู้โดยสาร 22 คน (ในจำนวนนี้เป็นลูกเรือ 3 คน) ออกเดินทางเมื่อเวลา 9:55 NST (UTC+05:45) และขาดการติดต่อกับหอควบคุมการบิน 12 นาทีหลังออกบินที่เวลา 10:07 ซากเครื่องบินถูกพบใน 20 ชั่วโมงให้หลังบริเวณข้างเขา ผู้โดยสารและลูกเรือทั้ง 22 ราย เสียชีวิต ศพของทั้งหมดถูกกู้คืนในเวลาต่อมา
# เอเวลีนา อาลา-กูลยู
เอเวลีนา อาลา-กูลยู (คำเรียกตามหลังชื่อและนามสกุลหลังแต่งงาน: Ojala; เกิดวันที่ 27 ตุลาคม ค.ศ. 1867 ณ เลห์ติมากิ – เสียชีวิตวันที่ 3 มิถุนายน ค.ศ. 1940) เป็นครูโรงเรียนชาวฟินแลนด์, ภรรยาของชาวนา และนักการเมือง เธอเป็นสมาชิกรัฐสภาฟินแลนด์ตั้งแต่ ค.ศ. 1907 ถึง ค.ศ. 1910 และอีกครั้งใน ค.ศ. 1914 ถึง ค.ศ. 1919 โดยเป็นตัวแทนของพรรคฟินแลนด์จนถึง ค.ศ. 1918 และพรรคแนวร่วมแห่งชาติระหว่าง ค.ศ. 1918 ถึง ค.ศ. 1919 ส่วนเครโน อาลา-กูลยู เป็นบุตรชายของเธอ
# รายชื่อผู้ครองตำแหน่งมิสเตอร์โกลบอล
รายชื่อผู้ที่ครองตำแหน่งมิสเตอร์โกลบอลอย่างเป็นทางการ โดยเรียงลำดับตามปีการจัดประกวดดังต่อไปนี้

ผู้ครองตำแหน่งมิสเตอร์โกลบอล
 ปี ประเทศ/ดินแดน มิสเตอร์โกลบอล อายุ เวทีประกวดระดับชาติ เจ้าภาพ ผู้เข้าประกวด วันที่2014 เมียะ ตูยะ ลวีน19มิสเตอร์โกลบอลเมียนมา นครราชสีมา, ไทย1627 มีนาคม 20142015 เหงียน วัน เซิน21มิสเตอร์โกลบอลเวียดนาม กรุงเทพมหานคร, ไทย217 มีนาคม 20152016 โตมาช มาร์ตินกา26 มูซ โรกู  เชียงใหม่, ไทย306 พฤษภาคม 20162017 เปดรู ฌีกา29 มิสเตอร์บราซิล2820 พฤษภาคม 20172018ดาริโอ ดูเก19มิสเตอร์โกลบอลสหรัฐอเมริกา  กรุงเทพมหานคร, ไทย3822 กรกฎาคม 20182019คิม จง-อู23มิสเตอร์อินเตอร์เนชันแนลเกาหลี3826 กันยายน 20192021มิเกล อังเฆล ลูคัส การ์รัสโก(ถูกปลดจากตำแหน่ง)21มิสเตอร์อาร์เอ็นบีเอสปัญญา มหาสารคาม, ไทย 3315 มีนาคม 2022ดิญ เจียว ลิญ(ดำรงดำแหน่งแทน)26มิสเตอร์โกลบอลเวียดนาม5 กันยายน 20222022 ฆวน การ์โลส อาริโอซา28มิสเตอร์โกลบอลคิวบา เชียงใหม่, ไทย3911 กุมภาพันธ์ 20232023เจสัน ดีแลน เบรตเฟลีน19รูบารูมิสเตอร์อินเดีย มหาสารคาม, ไทย3626 พฤศจิกายน 20232024ดาเมียร์ โคริลลา29	ลาสปินาส นนทบุรี, ไทย326 ตุลาคม 2024

 รองชนะเลิศมิสเตอร์โกลบอล 

 ปี รองชนะเลิศ อันดับที่ 1 อันดับที่ 2 อันดับที่ 3 อันดับที่ 4 2014ไมเคิล เซาท์อี จุน-โฮเหงียน หืว วีวิลเฟรด ปลาเซนเซีย 2015ยูเบร์ ฟิเมเนซอภิวัชญ์ คุณาดิเรกจีโอกู เบร์นาร์เดสไบรอัน เวเบอร์ 2016ธวัชชัย ใจคารเชมา มาลาเบียฌีบา ปีกนาชชีโนล นัง 2017แคร์ริ ฮาแฟงาคริสโตเฟอร์ บราเมลฟาเบียน เบราถ่วน เหงียน 2018Ahmed LasheenJakub KucnerDwayne Geldenhuisสถาพร มูลลิสาร2019Houssem SaïdiJosé Luis Rodrigo NavarroKenan MurseliBraulio Encarnación2020 rowspan="1" colspan=4  2021 ดัญ เจียว ลิญ (เลื่อนตำแหน่ง) Shin Dong-Woo  Juan Calos Da Silva   Gabriel Ortiz 2022Oscar GuerreroWilliam Gama2023Oliver CheungÁlvaro Flores CarvajalKevin Davalos Wei TaiLê Hữu Đạt2024มานูเอล โรโม โปรด อ็อกบุโอคิริแพทริค โพธิ์งาม ฟอร์สเนอร์ลุยซ์ เฮนริเก้ มาสกาเรนญาส

เรียงลำดับสัญชาติของผู้ชนะเลิศ
 ประเทศ/ดินแดน จำนวน ปีที่ชนะ   2 2015, 2021* 1 2024 2023 2022 2021* 20192018  2017  2016  2014

จำนวนผู้ชนะเลิศแบ่งตามทวีป
ทวีปตำแหน่งประเทศ/ดินแดน20x20px เอเชีย5 เวียดนาม (2), อินเดีย (1), เกาหลี (1), พม่า (1), ฟิลิปปินส์ (1)20x20px อเมริกา3 คิวบา (1), สหรัฐอเมริกา (1), บราซิล (1)20x20px ยุโรป2สเปน (1), เช็กเกีย (1)20x20px แอฟริกา020x20px โอเชียเนีย0

หมายเหตุ

ดูเพิ่ม
รายชื่อรองชนะเลิศมิสเตอร์โกลบอล
รางวัลพิเศษบนเวทีมิสเตอร์โกลบอล

หมายเหตุ
# โรงแรมผี หนีไปพักร้อน
โรงแรมผี หนีไปพักร้อน  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2012 ผลิตโดย โคลัมเบียพิคเจอร์ส ภาพยนตร์กำกับโดย เกนดี้ ทาร์ทาคอฟสกี และแสดงนำโดย อดัม แซนด์เลอร์, แอนดี แซมเบิร์ก, เซลีนา โกเมซ, เควิน เจมส์, ฟราน เดรสเชอร์, สตีฟ บูเซมี, มอลลี่ แชนนอน, เดวิด สเปด และซีโล่ กรีน

 เนื้อเรื่องย่อ 

 ตัวละครและเสียงพากย์ 

 อดัม แซนด์เลอร์ รับบท เคานต์ "แดรก" แดรกคูลา (Count "Drac" Dracula)
 แอนดี แซมเบิร์ก รับบท โจนาธาน "จอห์นนี่" ลอราน (Jonathan "Johnny" Loughran)
 เซลีนา โกเมซ รับบท เมวิส แดรกคูลา (Mavis Dracula)
 เควิน เจมส์ รับบท แฟรงเกนสไตน์ (Frankenstein)
 สตีฟ บูเซมี รับบท เวย์น (Wayne)
 ซีโล่ กรีน รับบท เมอร์เรย์ (Murray)
 ฟราน เดรสเชอร์ รับบท ยูนิซ (Eunice)
 มอลลี่ แชนนอน รับบท แวนด้า (Wanda)
 เดวิด สเปด รับบท กริฟฟิน (Griffin)
 จอน โลวิตซ์ รับบท กาซีโมโด วิลสัน (Quasimodo Wilson)
 คริส พาร์เนล รับบท มิสเตอร์ ฟลาย (Mr. Fly)
 แจ็กกี้ แซนด์เลอร์ รับบท มาร์ธา (Martha)
 ร็อบ ริกเกิล รับบท Skeleton Husband
 พอล บริทเทน รับบท มิสเตอร์ กูลิแกน (Mr. Ghouligan)

 การตอบรับ 
รอตเทนโทเมโทส์รายงานว่าร้อยละ 45 ของผู้วิจารณ์ 145 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 47 เต็ม 100 คะแนน ซึ่งประเมินโดยผู้วิจารณ์ 32 คน
# แดน แอชเวิร์ธ
แดน แอชเวิร์ธ (เกิด 6 มีนาคม 1971) เป็นอดีตนักฟุตบอลและผู้อำนวยการกีฬาชาวอังกฤษ  ก่อนหน้านี้เขาทำงานเป็นผู้อำนวยการกีฬาให้กับแมนเชสเตอร์ ยูไนเต็ด และผู้อำนวยการด้านเทคนิคของนิวคาสเซิลยูไนเต็ด และยังเคยเป็นผู้อำนวยการด้านการพัฒนาระดับสูงของสมาคมฟุตบอล

 อาชีพ 
แอชเวิร์ธเข้าศึกษาที่วิทยาลัยเวสต์แองเกลียตั้งแต่ปี 1987 ถึง 1989 แอชเวิร์ธเริ่มต้นอาชีพนักฟุตบอลกับอะคาเดมีของนอริชซิตี ก่อนจะย้ายไปเล่นให้กับอีสต์บอร์นทาวน์ สโมสรนอกลีก ลงเล่น 21 นัด ยิงไป 4 ประตู ต่อมาแอชเวิร์ธเข้าร่วมสโมสรนอกลีก เซนต์ลีโอนาร์ด จากนั้น แอชเวิร์ธ ไปใช้ชีวิตอยู่ใน สหรัฐอเมริกา เป็นโค้ชให้กับ West Florida Fury ก่อนที่จะกลับมาอังกฤษเพื่อเล่นให้กับ Wisbech Town สโมสรนอกลีก แอชเวิร์ธ ออกจาก Wisbech ในฤดูใบไม้ร่วงปี ค.ศ. 2000 หลังจากสโมสรประสบปัญหาทางการเงิน

แอชเวิร์ธ ยังคงมีส่วนร่วมกับฟุตบอลต่อไปหลังจากเกษียณอายุในฐานะผู้เล่น โดยได้รับแต่งตั้งให้เป็นผู้อำนวยการศูนย์ฝึกเยาวชนที่ ปีเตอร์โบโรยูไนเต็ด ในปี ค.ศ. 2000 ในปี ค.ศ. 2001 เขาดำรงตำแหน่งผู้อำนวยการศูนย์ความเป็นเลิศที่ เคมบริดจ์ยูไนเต็ด จนถึงเดือนมีนาคม ค.ศ. 2004 เมื่อเขาย้ายไป เวสต์บรอมมิชอัลเบียน เป็นผู้ช่วยผู้จัดการทีมเยาวชน ไอดี บูธรอยด์ หลังจากการจากไปของ บูธรอยด์ ในเดือนกรกฎาคมของปีนั้น เขาได้เข้ารับตำแหน่งผู้จัดการทีมเยาวชน จนกระทั่งเขาได้เลื่อนตำแหน่งเป็นผู้อำนวยการด้านกีฬาและเทคนิคของสโมสรในเดือนธันวาคม ค.ศ. 2007

เมื่อวันที่ 17 กันยายน ค.ศ. 2012 แอชเวิร์ธ ได้รับการแต่งตั้งให้เป็นผู้อำนวยการด้านการพัฒนาระดับสูงของ สมาคมฟุตบอล เขาเป็นหนึ่งในผู้สร้าง "England DNA" ซึ่งเป็นแผนพัฒนาผู้เล่นชั้นยอด

ในเดือนสิงหาคม ค.ศ. 2018 มีรายงานว่า แอชเวิร์ธ อยู่ในรายชื่อที่ แมนเชสเตอร์ยูไนเต็ด อยากให้เข้ามารับตำแหน่งผู้อำนวยการด้านเทคนิคคนแรกของสโมสร

ในเดือนกันยายน ค.ศ. 2018 หรือ 1 เดือนต่อมา มีการประกาศว่า แอชเวิร์ธ ได้ลาออกจาก เอฟเอ และจะเข้ารับตำแหน่งผู้อำนวยการด้านเทคนิคของสโมสรในพรีเมียร์ลีก ไบรตันแอนด์โฮฟอัลเบียน ในฤดูใบไม้ผลิ ค.ศ. 2019

ในเดือนกุมภาพันธ์ ค.ศ. 2022 ได้รับการยืนยันแล้วว่า แอชเวิร์ธ ได้ตกลงที่จะเข้าร่วมงานกับสโมสรในพรีเมียร์ลีก นิวคาสเซิลยูไนเต็ด โดยรับตำแหน่งผู้อำนวยการกีฬา

ในเดือนกุมภาพันธ์ 2024 มีรายงานว่าแมนเชสเตอร์ยูไนเต็ดต้องการตัวแอชเวิร์ธมาเป็นผู้อำนวยการกีฬาของสโมสร และทั้ง 2 สโมสรยังคงเจรจาสำหรับการย้ายทีมครั้งนี้ วันที่ 19 กุมภาพันธ์ นิวคาสเซิลยูไนเต็ดยืนยันการลาออกของเขา และเขาก็เริ่มลาพักร้อน 

ในวันที่ 1 กรกฏาคม 2024 มีการยืนยันโดยแมนเชสเตอร์ยูไนเต็ดว่า แดน แอชเวิร์ธ ได้รับการแต่งตั้งเป็นผู้อำนวยการกีฬา หลังจากบรรลุข้อตกลงขั้นสุดท้ายกับนิวคาสเซิลยูไนเต็ดสโมสรเก่าของเขา
# ซามาเนีย พลาซ่า
ซามาเนีย พลาซ่า ประเทศไทย ศูนย์กลางการค้าปลีก-ส่ง ตั้งอยู่บนถนนบางนา-ตราด กิโลเมตรที่ 26 ฝั่งขาเข้า ดำเนินการและพัฒนาโดย ซามาเนีย กรุ๊ป

 ประวัติความเป็นมา 
มีนาคม 2019 เริ่มการก่อสร้าง ซามาเนียพลาซ่า ประเทศไทย เฟสที่ 1

29 สิงหาคม 2020 ซามาเนียพลาซ่า ประเทศไทยเปิดทอลองธุรกิจ

 ภาพรวม 
ซามาเนีย ประเทศไทย ตั้งอยู่บนพื้นที่รวมกว่า 340,000 ตารางเมตร แผนการก่อสร้างทั้งหมด 962,000 ตารางเมตร โดยวางแผนการพัฒนาเป็น4เฟส ซามาเนียพลาซ่าปะเทศไทย เฟสที่ 1 พื้นที่ก่อสร้างรวม 86,400 ตารางเมตร จำนวนร้านค้ารวม  618 ยูนิต

โครงการ เฟสที่ 2: ก่อสร้างตามแผนหลักของ ซามาเนีย พื้นที่ 75,000 ตารางเมตร มี 4 ชั้น จำนวนร้านค้า 2,382ร้านค้า

โครงการ เฟสที่ 3: ก่อสร้างตามแผนหลักของ ซามาเนีย พื้นที่ 78,000 ตารางเมตร 

โครงการ เฟสที่ 4: ก่อสร้างตามแผนหลักของ ซามาเนีย พื้นที่ 68,000 ตารางเมตร 

เพื่อตอบสนองความต้องการของลูกค้า ซามาเนีย พลาซ่า ประเทศไทย มีแผนที่จะสร้างรูปแบบการสนับสนุนที่หลากหลาย: อาคารสำนักงาน, โรงแรมเชิงพาณิชย์, คลังสินค้าโลจิสติกส์, โรงงานอุตสาหกรรมเบา และสิ่งอำนวยความสะดวกครบวงจรอื่น ๆ

 การเดินทาง 
ซามาเนีย พลาซ่า ประเทศไทย อยู่ทางตะวันออกของกรุงเทพฯ  บนถนนบางนา ตราด กิโลเมตรที่26 สามารถเดินทางโดยทางด่วนบางนาจากกรุงเทพฯ สู่ชลบุรี เชื่อมจากใจกลางเมืองกรุงเทพฯ ท่าอากาศยานนานาชาติสุวรรณภูมิ และท่าเรือแหลมฉบัง ถือเป็นาศูนย์กลางการค้า การขนส่งที่สะดวกแห่งหนึ่งของประเทศไทย ไม่ว่าจะเป็นทางทะเล ทางบก และทางอากาศ

เดินทางสะดวกสบายโดยขับรถจากซามาเนีย พลาซ่า ประเทศไทย ถึงใจกลางเมือง กรุงเทพมหานคร 40 กิโลเมตร อยู่ห่างจากสนามบินสุวรรณภูมิ 20 กิโลเมตร และห่างจากท่าเรื่อแหลมฉบังเพียง2ชั่วโมง 

 สินค้า 
ซามาเนีย พลาซ่า ประเทศไทยสินค้าจากหลากหลายอุสาหกรรม รวมถึงผลิตภัณฑ์ยานยนต์ (รถยนต์ใหม่ รถยนต์มือสอง รถยนต์พลังงานใหม่ อุปกรณ์แต่งรถ ประดับยนต์) ไฟฟ้าอุสาหกรรม เครื่องมือช่าง อุปกรณ์อิเล็กทรอนิกส์ เสื้อผ้า กระเป๋า รองเท้า สินค้าแฟชั่น และสินค้าหลากหลายกว่า22 หมวดหมู่
 อ้างอิง
# อีเจฟสค์
อีเจฟสค์ (; , Iž, หรือ , Ižkar) เป็นเมืองหลวงของสาธารณรัฐอุดมูร์ต ประเทศรัสเซีย ตั้งอยู่ริมแม่น้อิช ทางตะวันตกของเทือกเขายูรัลในยุโรปตะวันออก อีเจฟสค์เป็นเมืองที่ใหญ่เป็นอันดับที่ 19 ในประเทศรัสเซีย และเป็นเมืองที่มีประชากรมากที่สุดในอุดมูร์ต มีประชากรกว่า 600,000 คน

ตั้งแต่ปี ค.ศ. 1984 ถึงปี 1987 ได้มีการตั้งชื่อเมืองนี้ว่า Ustinov  ซึ่งตั้งชื่อตาม มิทรี อุสตินอฟ รัฐมนตรีกระทรวงกลาโหมของสหภาพโซเวียตIzhlife.ru. Как Ижевск 900 дней был Устиновым   เมืองนี้เป็นศูนย์กลางสำคัญของอุตสาหกรรม การพาณิชย์ การเมือง วัฒนธรรม และการศึกษาในภูมิภาควอลก้า มีชื่อเสียงในด้านอุตสาหกรรมการป้องกันประเทศ วิศวกรรม และโลหการ อีเจฟสค์มีฉายาว่าเมืองหลวงคลังแสงของรัสเซียและเมืองแห่งความรุ่งโรจน์ของแรงงาน
# อะบาคัน
อะบาคัน (; Khakas:  or) เป็นเมืองหลวงของสาธารณรัฐคาคัสเซีย ประเทศรัสเซีย ตั้งอยู่บริเวณจุดบรรจบกันของแม่น้ำเยนิเซและแม่น้ำอะบาคัน มีประชากร 165,214 คนจากสำมะโนปี ค.ศ. 2010—เพิ่มขึ้นเล็กน้อยจาก 165,197 คน ที่บันทึกไว้ระหว่างสำมะโนปี ค.ศ. 2002 และเพิ่มขึ้นอีกจาก 154,092 คน จากสำมะโนปี ค.ศ. 1989

 การทหาร 
กองพลจู่โจมทางอากาศที่ 100 ของกองกำลังทางอากาศของรัสเซีย ตั้งอยู่ในเมืองจนกระทั่งประมาณปี ค.ศ. 1996
# นิโคลัส มิคเกลสัน
ลูกโซ่ นิโคลัส เก่งเขตกิจ มิคเคลสัน (24 กรกฏาคม พ.ศ. 2542) ชื่อเล่น ลูกโซ่ และ นิโก้ เป็นนักฟุตบอลลูกครึ่งไทย-นอร์เวย์ ปัจจุบันเล่นในตำแหน่งแบ็กขวาให้แก่สโมสรฟุตบอลโอเดนเซ และทีมชาติไทยPolking says Thais good enough to meet top Asians

 สถิติอาชีพ 

 สโมสร 
N. MICKELSON

สโมสรฤดูกาลลีกถ้วยอื่น ๆรวมลีกลงเล่นประตูลงเล่นประตูลงเล่นประตูลงเล่นประตูHamKam20152. divisjon50000050201610000001002017220100023020181. divisjon1800000180รวม5501000560Strømsgodset2019Eliteserien3010004020202200000220202140000040รวม2901000300โอเดนเซ2021–22เดนิชซูเปอร์ลีกา24070003102022–2317000001702023–242221000232รวม6328000712รวมทั้งหมด1472100001572

หมายเหตุ

 ทีมชาติ 

ทีมชาติปีลงเล่นประตูไทย202361202460รวม121

+ประตูในนามทีมชาติ ที่  วันที่  สถานที่  พบ  ประตูที่  ผล  รายการ 1  10 กันยายน พ.ศ. 2567  สนามกีฬาสมโภชเชียงใหม่ 700 ปี จังหวัดเชียงใหม่ ประเทศไทย    1–1  2–2  คิงส์คัพ 2023
# กรอซนืย
กรอซนืย หรือ กรอซนีย์  เป็นเมืองหลวงของสาธารณรัฐเชเชน

เมืองนี้ตั้งอยู่บนแม่น้ำซุนจา จากการสำรวจสำมะโนประชากร พ.ศ. 2553 มีประชากร 271,573 คน เพิ่มขึ้นจาก 210,720 คนในการสำรวจสำมะโนประชากร พ.ศ. 2545 แต่ยังมีเพียง 2 ใน 3 ของ 399,688 คนที่บันทึกไว้ในการสำรวจสำมะโนประชากร พ.ศ. 2532  เดิมชื่อ กรอซนายา  (จนถึง พ.ศ. 2413)

 ภูมิศาสตร์ 
เมืองนี้ตั้งอยู่ริมฝั่งแม่น้ำซํนซา ซึ่งเป็นสาขาหลักของแม่น้ำเทเร็ก เมืองตั้งอยู่ในหุบเขาประมาณ 80 กิโลเมตร (50 ไมล์) ทางเหนือของเทือกเขาหลักในเทือกเขาคอเคซัส
# มินามาตะ ภาพถ่ายโลกตะลึง
มินามาตะ ภาพถ่ายโลกตะลึง  เป็นภาพยนตร์ดรามาโดย แอนดรูว์ เลวิทาส ได้รับเค้าโครงจากหนังสือในชื่อเดียวกันโดย ไอลีน มิโอโกะ สมิธ และ ยูจีน สมิธ ภาพยนตร์นำแสดงโดย จอห์นนี เดปป์ (เป็นผู้อำนวยการผลิตด้วยเช่นกัน) แสดงเป็น ดับเบิลยู. ยูจีน สมิธ ช่างภาพชาวอเมริกันผู้บันทึกเหตุการณ์และผลกระทบของประชาชนในเมืองมินามาตะที่ได้รับพิษจากสารปรอท ภาพยนตร์ได้รับการฉายเป็นครั้งแรกที่เทศกาลภาพยนตร์นานาชาติเบอร์ลินในวันที่ 21 กุมภาพันธ์ ค.ศ. 2020 และที่งานประกาศผลรางวัลออสการ์ ครั้งที่ 94 ใน ค.ศ. 2022 มินามาตะ ภาพถ่ายโลกตะลึง ได้รับการจัดอันดับให้อยู่ในลำดับที่สามในการแข่งขันออสการ์แฟนเฟเวอริท

 เรื่องย่อ 
ใน ค.ศ. 1971 ช่างภาพชาวอเมริกัน ดับเบิลยู. ยูจีน สมิธ ที่มีชื่อเสียงจากการถ่ายภาพเล่าเรื่อง (photographic essay) จำนวนมากตีพิมพ์ในนิตยสารไลฟ์ กลายเป็นคนสันโดษ ขณะที่อยู่ระหว่างงานมอบหมายอื่น ไอลีนที่มีใจรักในอาชีพนักแปลภาษาญี่ปุ่นขอร้องให้สมิธเยี่ยมเมืองมินามาตะเพื่อถ่ายภาพและบันทึกเหตุการณ์การระบาดของพิษจากสารปรอทและโรตมินามาตะ ไอลีนสามารถโน้มนาวสมิธให้เปิดโปงความเสียหายและความทุกข์ยากจากความโลภภาคธุรกิจ (corporate greed) โดยมีตำรวจท้องถิ่นและรัฐบาลเป็นผู้สมรู้ร่วมคิด

สมิธเดินทางไปยังมินามาตะในประเทศญี่ปุ่นเพื่อบันทึกเหตุการณ์การระบาดของโรคมินามาตะในชุมชนใกล้ชายฝั่ง โรคดังกล่าวเกิดจากมลพิษโรงงานซึ่งเชื่อมโยงกับกิจกรรมต่าง ๆ ของบริษัทชีวเคมี Chisso สมิธต้องเอาชนะความเชื่อใจของชุมชนที่แตกหักและบริษัทที่ทรงพลังเพียงกล้องมินอลตาของเขาเท่านั้น ในขณะเดียวกันเขาต้องหาภาพที่จะช่วยนำเรื่องราวดังกล่าวมาเปิดเผยให้แก่โลก ด้วยเหตุนี้สมิธตกเป็นเหยื่อของการแก้แค้นอย่างรุนแรง เขาจึงถูกนำตัวส่งกลับสหรัฐอย่างเร่งด่วน อย่างไรก็ตาม รายงานนี้ทำให้เขาเป็นบุคคลสำคัญในวงการการถ่ายภาพวารสารศาสตร์

 นักแสดง 
 จอห์นนี เดปป์ แสดงเป็น ดับเบิลยู. ยูจีน สมิธ
 อากิโกะ อิวาเซะ แสดงเป็น มาซาโกะ มัตสึมูระ
 แคทเธอรีน เจนกินส์ แสดงเป็น Millie
 บิล นาย แสดงเป็น โรเบิร์ต เฮย์ส
 มินามิ แสดงเป็น ไอลีน มิโอโกะ สมิธ
 ทาดาโนบุ อาซาโนะ แสดงเป็น ทัตสึโนะ มัตสึมูระ
 เรียว คาเซะ แสดงเป็น คิโยชิ
 ฮิโรยูกิ ซานาดะ แสดงเป็น มิตสึโอะ ยามาซากิ
 จุน คานิมูระ แสดงเป็น จุนอิจิ โนจิมะ
 โยซูเกะ โฮโซอิ แสดงเป็น ไดกิ
 ลิลลี โรบินสัน แสดงเป็น ดิอันดรา

 การผลิต 
ในวันที่ 23 ตุลาคม ค.ศ. 2018 ได้รับการประกาศว่า จอห์นนี เดปป์ จะแสดงในภาพยนตร์ดรามาเป็นนักถ่ายภาพวารสาร ยูจีน สมิธ และมี แอนดรูว์ เลวิทาส เป็นผู้เขียนและกำกับภาพยนตร์ แต่เดิมได้รับการเสนอค่าตัวสำหรับการแสดงเป็นจำนวนเงิน 6 ล้านดอลลาร์ เดปป์เจรจาให้ลดเหลือที่ 3 ล้านดอลลาร์เพื่อให้ภาพยนตร์อยู่ภายใต้เงินทุนจำนวนน้อยที่สุดhttps://guardian.ng/life/johnny-depp-compensated-for-other-films/ การถ่ายทำเริ่มต้นเมื่อเดือนมกราคม ค.ศ. 2019 โดย บิล นาย, มินามิ ฮินาเซะ, ฮิโรยูกิ ซานาดะ, ทาดาโนบุ อาซาโนะ, เรียว คาเซะ และ จุน คานิมูระ ร่วมแสดงเพิ่มเติม การถ่ายทำเกิดขึ้นในประเทศญี่ปุ่น, ประเทศเซอร์เบีย, และประเทศมอนเตเนโกรFirst Look At Johnny Depp As Photographer W. Eugene Smith In ‘Minamata’; Bill Nighy Joins Cast

นักประพันธ์ดนตรีชาวญี่ปุ่น รีวอิจิ ซากาโมโตะ ได้รับการว่าจ้างให้ประพันธ์ดนตรีประกอบภาพยนตร์
# บาร์นาอุล
บาร์นาอุล  เป็นเมืองที่ใหญ่ที่สุดและศูนย์กลางการปกครองของดินแดนอัลไต ประเทศรัสเซีย ตั้งอยู่ที่จุดบรรจบของแม่น้ำบาร์นอลก้าและอบบในที่ราบไซบีเรียตะวันตก จากการสำรวจสำมะโนประชากร พ.ศ. 2564 มีประชากร 630,877 คน ทำให้เป็นเมืองที่ใหญ่เป็นอันดับที่ 21 ในประเทศรัสเซีย และใหญ่เป็นอันดับสี่ในเขตสหพันธ์ไซบีเรีย

บาร์นาอุลตั้งอยู่ทางใต้ของไซบีเรียตะวันตกบนฝั่งซ้ายของแม่น้ำออบ เป็นศูนย์กลางการคมนาคมขนส่ง อุตสาหกรรม วัฒนธรรม การแพทย์ และการศึกษาของไซบีเรีย บาร์นาอุลก่อตั้งโดยตระกูลเดมิดอฟผู้มั่งคั่ง ซึ่งตั้งใจจะพัฒนาการผลิตทองแดงและเงิน ซึ่งดำเนินต่อไปหลังจากที่โรงงานต่าง ๆ ถูกยึดครองโดยพระมหากษัตริย์ บาร์นาอุลกลายเป็นศูนย์กลางการผลิตเงินรายใหญ่ในรัสเซีย บาร์นาอุลได้รับสถานะนครในปี พ.ศ. 2314

 เมืองพี่น้อง 
บาร์นาอุลเป็นเมืองพี่น้องกับเมืองดังนี้:

 ไป๋เฉิง ประเทศจีน
 ชางจี๋ ประเทศจีน
 แฟลกสแตฟฟ์ สหรัฐ
 วึสเกียเมียน ประเทศคาซัคสถาน
 ชูแม็น ประเทศบัลแกเรีย
# ตาราแอร์
ตาราแอร์  เป็นสายการบินสัญชาติเนปาล มีสำนักงานใหญ่ตั้งอยู่ที่กาฐมาณฑุ เป็นบริษัทลูกของเยติแอร์ไลนส์ ตาราแอร์ตั้งขึ้นในปี ค.ศ. 2009 โดยใช้อากาศยานของเยติแอร์ไลนส์ มีฐานการบินหลักอยู่ที่ท่าอากาศยานนานาชาติตริภูวัน และฐานรองที่ท่าอากาศยานเนปาลกูนจ์ ตาราแอร์ให้บริการหลักในท่าอากาศยานบนภูเขาห่างไกลของเนปาล ฝูงบินของตาราแอร์ประกอบด้วยเครื่องบินแบบ ดอร์เนียร์ 228, DHC-6 และ PC-6 ฟอบส์ขึ้นชื่อตาราแอร์เป็น "สายการบินที่ไม่ปลอดภัยที่สุด" ในปี ค.ศ. 2019 อันเป็นผลจาก

 ประวัติ 
ตาราแอร์ถูกก่อตั้งขึ้นในปีค.ศ. 2009 จากการแยกการปฏิบัติการของเครื่องบินขึ้น - ลงและลงจอดระยะสั้น (STOL) ออกจากการปฏิบัติการระดับภูมิภาค โดยได้มีการเปลี่ยนชื่อเป็นตาราแอร์ โดยจะมุ่งเน้นการบินเข้าและออกจากสนามบินขนาดเล็กในบริเวณภูเขาและที่ห่างไกล"Explore Nepal Archived 2011-10-30 at the Wayback Machine." (Archive) Tara Air. Retrieved on 17 Novemberber 2022. "Tara Air Pvt. Ltd. Tilganga, Kathmandu, GPO Box 20011"

 จุดหมายปลายทาง 
ตาราแอร์ให้บริการภายในประเทศเนปาล

 ปลายทาง  ท่าอากาศยาน  หมายเหตุ   กาฐมาณฑุ  ท่าอากาศยานนานาชาติตริภูวัน เนปาลกูนจ์ ท่าอากาศยานเนปาลกูนจ์  โปขรา  ท่าอากาศยานโปขรา บาฌาง ท่าอากาศยานบาฌาง บาจูรา ท่าอากาศยานบาจูรา  โภชปุระ ท่าอากาศยานโภชปุระ  พิเรนทรนคร ท่าอากาศยานสุรเขต โบวัง ท่าอากาศยานโธร์ปาตาน ดิกเตล ท่าอากาศยานมานมายา  ดอลปา ท่าอากาศยานดอลปา  จีรี ท่าอากาศยานจีรี จอมซอม ท่าอากาศยานจอมซอม  จูมลา ท่าอากาศยานจูมลา  ลูกลา ท่าอากาศยานเทนซิง-ฮิลลารี  ลามิทันทะ ท่าอากาศยานลามิทันทะ  ลังตัง ท่าอากาศยานลังตัง มานัง ท่าอากาศยานมานัง  มณฑลี ท่าอากาศยานราเมฉัป  พาปลู ท่าอากาศยานพาปลู  รารา ท่าอากาศยานตัลชา  รุมชตาร์ ท่าอากาศยานรุมชตาร์  รุกุม ท่าอากาศยานรุกุมโกต รุกุม ท่าอากาศยานรุกึมซัลเล ซานเพบาการ์ ท่าอากาศยานซานเพบาการ์ ซีมีโกต ท่าอากาศยานซีมีโกต ซยังโบเชท่าอากาศยานซยังโบเช  

 ข้อตกลงการบินร่วม 
ตาราแอร์ได้มีข้อตกลงการบินโดยใช้รหัสเที่ยวบินร่วมกับสายการบินดังต่อไปนี้:

 เยติแอร์ไลน์

 ฝูงบิน 
thumb|210x210px|ดีเอชซี-6 ทวินออตเตอร์
ณ เดือนพฤศจิกายน ค.ศ. 2022 ตาราแอร์มีเครื่องบินประจำการในฝูงบินดังนี้:+ ฝูงบินของตาราแอร์เครื่องบินผู้โดยสารคำสั่งซื้อผู้โดยสารหมายเหตุCYรวมดอร์เนีย 228201919เดอ ฮาวิลแลนด์ แคนาดา ดีเอชซี-6201919ส่งมอบทั้งหมดสามลำ
1 ลำตกในวันที่ 29 พฤษภาคม ค.ศ. 2022 (ตาราแอร์ เที่ยวบินที่ 197)ไวกิ้งแอร์ ดีเอชซี-6101818ส่งมอบทั้งหมดสองลำ
1 ลำตกในวันที่ 24 กุมภาพันธ์ ค.ศ. 2016 (ตาราแอร์ เที่ยวบินที่ 193)ปิลาตุส พีซี-62077ปฏิบัติงานตามฤดูกาลรวม70

หมายเหตุ